(Návrh)

**Vyhláška**

**Úradu pre normalizáciu, metrológiu a skúšobníctvo Slovenskej republiky**

z ... 2018

**o spotrebiteľskom balení a o fľaši ako odmernej nádobe a o požiadavkách na kontrolu množstva výrobku v spotrebiteľskom balení a o požiadavkách na kontrolu skutočného objemu fľaše ako odmernej nádoby**

Úrad pre normalizáciu, metrológiu a skúšobníctvo Slovenskej republiky podľa § 59 písm. m) zákona č. .../2018 Z. z. o metrológii a o zmene a doplnení niektorých zákonov (ďalej len „zákon“) ustanovuje:

**§ 1**

**Predmet úpravy**

Táto vyhláška upravuje

1. podrobnosti o fľaši ako odmernej nádobe, menovitý objem fľaše ako odmernej nádoby, celkový objem fľaše ako odmernej nádoby, skutočný objem fľaše ako odmernej nádoby, expanzný objem fľaše ako odmernej nádoby, hĺbku hladiny fľaše ako odmernej nádoby, najväčšiu dovolenú chybu objemu fľaše ako odmernej nádoby,
2. požiadavky na kontrolu skutočného objemu fľaše ako odmernej nádoby a referenčné metódy štatistickej kontroly skutočného objemu fľaše ako odmernej nádoby,
3. požiadavky na kontrolu množstva výrobku v spotrebiteľskom balení, požiadavky na určité výrobky v spotrebiteľskom balení, referenčnú metódu štatistickej kontroly skutočného obsahu a rady menovitých množstiev určitých výrobkov v spotrebiteľskom balení a
4. tvar značky „e“.

**§ 2**

**Vymedzenie pojmov**

Na účely tejto vyhlášky sa rozumie

1. menovitým objemom fľaše ako odmernej nádoby objem fľaše ako odmernej nádoby, určený pri teplote 20 °C, vyznačený na fľaši ako odmernej nádobe, ktorý má fľaša ako odmerná nádoba obsahovať, ak je naplnená za podmienok použitia, pre ktoré je určená,
2. celkovým objemom fľaše ako odmernej nádoby objem kvapaliny vo fľaši ako odmernej nádobe naplnenej po okraj, určený pri teplote 20 °C,
3. skutočným objemom fľaše ako odmernej nádoby objem kvapaliny, ktorý fľaša ako odmerná nádoba skutočne obsahuje, keď je naplnená presne za podmienok, ktoré zodpovedajú teoreticky menovitému objemu fľaše ako odmernej nádoby, určený pri teplote 20 °C,
4. expanzným objemom fľaše ako odmernej nádoby rozdiel medzi celkovým objemom fľaše ako odmernej nádoby a menovitým objemom fľaše ako odmernej nádoby,
5. hĺbkou hladiny fľaše ako odmernej nádoby zvislá vzdialenosť hladiny, ktorá zodpovedá menovitému objemu fľaše ako odmernej nádoby od horného okraja fľaše ako odmernej nádoby,
6. najväčšou dovolenou chybou objemu fľaše ako odmernej nádoby najväčší dovolený rozdiel medzi menovitým objemom fľaše ako odmernej nádoby a skutočným objemom fľaše ako odmernej nádoby, určený pri teplote 20 °C.

**§ 3**

**Podrobnosti o fľaši ako odmernej nádobe**

1. Fľaša ako odmerná nádoba je zhotovená tak, že
2. je uzatvorená alebo tak, aby mohla byť uzatvorená,
3. je určená na skladovanie, prepravu alebo dodávku kvapalín a
4. má menovitý objem fľaše ako odmernej nádoby od 0,05 l do 5 l vrátane.
5. Fľaša ako odmerná nádoba je samostatným obalom spotrebiteľského balenia podľa § 2 písm. u) zákona.
6. Požiadavky na kontrolu skutočného objemu fľaše ako odmernej nádoby sú uvedené   
   v prílohe č. 4.
7. Fľaša ako odmerná nádoba sa plní na
8. konštantnú hĺbku hladiny fľaše ako odmernej nádoby alebo
9. konštantný expanzný objem fľaše ako odmernej nádoby.
10. Každá fľaša ako odmerná nádoba rovnakého typu, vyrobená podľa toho istého návrhu, má hĺbku hladiny fľaše ako odmernej nádoby, ako aj veľkosť expanzného objemu fľaše ako odmernej nádoby dostatočne konštantnú.
11. Fľaša ako odmerná nádoba je nezmazateľne, viditeľne a čitateľne označená
12. na boku fľaše ako odmernej nádoby, na spodnom okraji fľaše ako odmernej nádoby alebo na dne fľaše ako odmernej nádoby
13. údajom o menovitom objeme fľaše ako odmernej nádoby vyjadrenom   
    v litroch, centilitroch alebo mililitroch a vyznačenom číslicami s výškou písma

1a. najmenej 6 mm, ak je menovitý objem fľaše ako odmernej nádoby väčší ako 100 cl,

1b. 4 mm, ak je menovitý objem fľaše ako odmernej nádoby v rozsahu nad 20 cl do 100 cl vrátane, a

1c. 3 mm, ak je menovitý objem fľaše ako odmernej nádoby do 20 cl vrátane,

1. symbolom jednotky alebo jej názvom,
2. identifikačnou značkou výrobcu a
3. značkou podľa § 18 ods. 7 zákona,
4. na dne fľaše ako odmernej nádoby alebo na spodnom okraji fľaše ako odmernej nádoby údajom, v závislosti od metódy plnenia, na ktorú je fľaša ako odmerná nádoba určená, a to tak, aby nedošlo k jeho zámene s údajom o menovitom objeme fľaše ako odmernej nádoby, pričom číslice, ktoré označujú tieto údaje majú výšku písma najmenej vo výške písma číslice menovitého objemu fľaše ako odmernej nádoby
5. označujúcim hodnotu celkového objemu fľaše ako odmernej nádoby vyjadrenú v centilitroch, avšak bez symbolu „cl“ alebo
6. označujúcim hodnotu hĺbky hladiny fľaše ako odmernej nádoby vyjadrenú v milimetroch, za ktorou nasleduje symbol „mm“.
7. Fľaša ako odmerná nádoba môže byť označená aj iným údajom okrem údaju podľa písmena a) a b), ak nespôsobí zámenu s údajmi podľa písmena a) a b).
8. Pri fľaši ako odmernej nádobe nedochádza k systematickému využívaniu tolerancií.
9. Fľaša ako odmerná nádoba podlieha metrologickému dozoru podľa § 52 ods. 1 písm. i) zákona. Referenčné metódy štatistickej kontroly skutočného objemu fľaše ako odmernej nádoby pri metrologickom dozore nad fľašou ako odmernou nádobou sú uvedené v prílohe   
   č. 5.

**§ 4**

**Požiadavky na určitý výrobok v spotrebiteľskom balení**

1. Určitý výrobok uvedený v prílohe č. 3 druhom bode, ktorý je zabalený v spotrebiteľskom balení v intervaloch uvedených v prílohe č. 3 prvom bode, sa uvádza na trh len v menovitom množstve uvedenom v prílohe č. 3 prvom bode.
2. Ustanovenie odseku 1 sa nevzťahuje na určitý výrobok v spotrebiteľskom balení, ktorý sa predáva v bezcolných predajniach na účely spotreby mimo Európskej únie.
3. Ak sú v spotrebiteľskom balení dve jednotlivé spotrebiteľské balenia určitého výrobku alebo viac jednotlivých spotrebiteľských balení určitého výrobku, potom sa hodnoty uvedené v prílohe č. 3 prvom bode vzťahujú na každé jednotlivé spotrebiteľské balenie určitého výrobku.
4. Ak sú v spotrebiteľskom balení dve jednotlivé spotrebiteľské balenia určitého výrobku alebo viac jednotlivých spotrebiteľských balení určitého výrobku, ktoré nie sú určené na predaj jednotlivo, hodnoty uvedené v prílohe č. 3 prvom bode sa vzťahujú na spotrebiteľské balenie určitého výrobku ako celok.
5. Na aerosólovom rozprašovači[[1]](#footnote-2)) sa uvádza celkový menovitý objem nádoby, a to tak, aby nedošlo k jeho zámene s menovitým objemom.
6. Výrobok, ktorý sa predáva v aerosólovom rozprašovači, sa nemusí označovať menovitou hmotnosťou.

**§ 5**

**Požiadavky na kontrolu množstva výrobku v spotrebiteľskom balení**

1. Kontrola skutočného obsahu sa vykonáva
2. referenčnou metódou štatistickej kontroly skutočného obsahu uvedenou v prílohe   
   č. 2 alebo
3. metódou kontroly skutočného obsahu, ktorej účinnosť je porovnateľná s účinnosťou kontroly skutočného obsahu podľa písmena a).
4. Kritérium porovnania účinnosti použitej metódy kontroly skutočného obsahu podľa   
   odseku 1 písm. b) vo vzťahu k referenčnej metóde štatistickej kontroly skutočného obsahu je uvedené v prílohe č. 2.
5. Pri kontrole množstva výrobku v spotrebiteľskom balení vyjadreného v jednotke objemu sa hodnota skutočného obsahu meria pri teplote 20 °C alebo koriguje   
   na teplotu 20 °C bez ohľadu na to, pri akej teplote sa vykonáva balenie výrobku alebo kontrola výrobku v prevádzke.
6. Ustanovenie odseku 3 sa nevzťahuje na spotrebiteľské balenie hlboko zmrazeného výrobku alebo na spotrebiteľské balenie mrazeného výrobku, ktorého množstvo je vyjadrené v jednotke objemu.
7. Skutočný obsah je možné určiť
8. meraním objemu zabaleného kvapalného výrobku,
9. vážením zabaleného kvapalného výrobku a zistením jeho hustoty alebo
10. vážením iného ako zabaleného kvapalného výrobku.
11. Rozšírená neistota merania skutočného obsahu je menšia alebo sa rovná jednej pätine dovolenej zápornej chyby spotrebiteľského balenia pre menovité množstvo.
12. Dávka spotrebiteľských balení sa považuje za vyhovujúcu len vtedy, ak výsledok kontroly skutočného obsahu každého spotrebiteľského balenia vo výbere a výsledok kontroly priemerného skutočného obsahu jednotlivých spotrebiteľských balení vo výbere, spĺňa kritérium jej prijatia.
13. Dávka spotrebiteľských balení je vždy nevyhovujúca a kontrola skutočného obsahu je ukončená, ak
14. dávka spotrebiteľských balení obsahuje spotrebiteľské balenie so zápornou chybou spotrebiteľského balenia väčšou ako dvojnásobok dovolenej zápornej chyby spotrebiteľského balenia uvedenej v prílohe č. 1,
15. výsledok kontroly skutočného obsahu každého spotrebiteľského balenia vo výbere nespĺňa kritérium prijatia alebo
16. výsledok z kontroly, pri ktorej sa zisťuje priemerný skutočný obsah vo výbere nespĺňa kritérium prijatia.

**§ 6**

Príloha č. 1 sa neuplatňuje pri neoznačenom spotrebiteľskom balení podľa osobitného predpisu.[[2]](#footnote-3))

**§ 7**

Tvar značky „e“ je uvedený v prílohe č. 6.

**§ 8**

Touto vyhláškou sa preberajú právne záväzné akty Európskej únie uvedené v prílohe č. 7.

**§ 9**

Táto vyhláška nadobúda účinnosť 1. júla 2018.

**Príloha č. 1 k vyhláške č. .../2018 Z. z.**

**DOVOLENÁ ZÁPORNÁ CHYBA SPOTREBITEĽSKÉHO BALENIA**

**1. Dovolená záporná chyba označeného spotrebiteľského balenia**

Tabuľka č. 1

|  |  |  |  |
| --- | --- | --- | --- |
| **Menovité množstvo *Q*n v g alebo v ml** | | **Dovolená záporná chyba** | |
| **v % z *Q*n** | **v g alebo ml** |
| od 5 | do 50 | 9 | - |
| od 50 | do 100 | - | 4,5 |
| od 100 | do 200 | 4,5 | - |
| od 200 | do 300 | - | 9 |
| od 300 | do 500 | 3 | - |
| od 500 | do 1 000 | - | 15 |
| od 1 000 | do 10 000 | 1,5 | - |

**2. Dovolená záporná chyba neoznačeného spotrebiteľského balenia**

Tabuľka č. 2

|  |  |  |  |
| --- | --- | --- | --- |
| **Menovité množstvo *Q*n v g alebo v ml** | | **Dovolená záporná chyba** | |
| **v % z *Q*n** | **v g alebo ml** |
| od 0 | do 50 | 9 | - |
| od 50 | do 100 | - | 4,5 |
| od 100 | do 200 | 4,5 | - |
| od 200 | do 300 | - | 9 |
| od 300 | do 500 | 3 | - |
| od 500 | do 1 000 | - | 15 |
| od 1 000 | do 10 000 | 1,5 | - |
| od 10 000 | do 15 000 | - | 150 |
| od 15 000 | do 50 000 | 1 | - |

3. Pri použití tabuľky č. 1 alebo tabuľky č. 2 hodnota dovolenej zápornej chyby spotrebiteľského balenia vyjadrenej v percentách, prepočítaná na jednotku hmotnosti alebo jednotku objemu sa zaokrúhľuje na najbližšiu desatinu gramu alebo desatinu mililitra pre *Q*n ≤ 1000 g alebo *Q*n ≤ 1000 ml a na najbližší gram alebo mililiter pre *Q*n > 1000 g alebo *Q*n > 1000 ml.

**Príloha č. 2 k vyhláške č. .../2018 Z. z.**

**REFERENČNÁ METÓDA ŠTATISTICKEJ KONTROLY SKUTOČNÉHO OBSAHU**

1. Požiadavky na kontrolu skutočného obsahu dávok spotrebiteľských balení

1.1 Kontrola skutočného obsahu je výberová a pozostáva z dvoch častí:

1. z kontroly skutočného obsahu každého spotrebiteľského balenia vo výbere,
2. z kontroly priemerného skutočného obsahu jednotlivých spotrebiteľských balení vo výbere.

1.2 Pre každú z kontrol skutočného obsahu podľa bodu 1.1 sú možné dva varianty skúšania:

1. nedeštruktívna skúška, ktorou je skúška bez otvorenia obalu,
2. deštruktívna skúška, ktorou je skúška, ktorá vyžaduje otvorenie obalu alebo porušenie obalu.

1.2.1 Deštruktívna skúška sa používa len vtedy, ak kontrolu skutočného obsahu nie je možné vykonať nedeštruktívnou skúškou. Deštruktívna skúška sa nepoužíva pri dávkach menších ako 100 kusov spotrebiteľských balení, ak je možné vykonať kontrolu skutočného obsahu nedeštruktívnou skúškou.

1.3 Dávky spotrebiteľských balení

1.3.1 Dávka spotrebiteľských balení, ktorá má byť kontrolovaná, obsahuje všetky spotrebiteľské balenia rovnakého menovitého množstva, toho istého typu a z toho istého výrobného cyklu, ktoré boli zabalené na tom istom mieste. Veľkosť dávky spotrebiteľských balení je obmedzená množstvom spotrebiteľských balení uvedeným v bode 1.3.2.

1.3.2 Ak sa spotrebiteľské balenia kontrolujú na konci baliacej linky, počet spotrebiteľských balení v každej dávke spotrebiteľských balení sa rovná najvyššej hodinovej produkcii linky bez ohľadu na veľkosť dávky spotrebiteľských balení. Inak môže dávka spotrebiteľských balení obsahovať najviac 10 000 kusov spotrebiteľských balení.

1.3.3 Ak je v dávke spotrebiteľských balení menej ako 100 kusov spotrebiteľských balení, pri nedeštruktívnej skúške sa vykoná kontrola skutočného obsahu všetkých kusov spotrebiteľských balení (stopercentná kontrola skutočného obsahu).

1.3.4 Skôr, ako sa vykoná kontrola skutočného obsahu uvedená v bode 2.1 a v bode 2.2, je potrebné náhodne vybrať dostatočný počet spotrebiteľských balení z dávky spotrebiteľských balení tak, aby bolo možné vykonať kontrolu skutočného obsahu, ktorá vyžaduje väčší rozsah výberu. Na účely ďalšej kontroly skutočného obsahu sa potrebný výber uskutoční náhodne z prvého výberu a spotrebiteľské balenia sa očíslujú. Očíslovanie spotrebiteľských balení sa vykoná pred začiatkom merania.

2. Postup štatistickej kontroly skutočného obsahu

2.1 Kontrola skutočného obsahu každého spotrebiteľského balenia vo výbere

Najmenší prijateľný obsah spotrebiteľského balenia sa vypočíta odčítaním dovolenej zápornej chyby spotrebiteľského balenia pre príslušný obsah od menovitého množstva. Spotrebiteľské balenie v dávke spotrebiteľských balení, ktorého skutočný obsah je menší ako najmenší prijateľný obsah spotrebiteľského balenia, sa považuje za chybné.

2.1.1 Nedeštruktívna skúška

2.1.1.1. Nedeštruktívna skúška sa vykonáva podľa preberacieho plánu s dvoma výbermi, podľa tabuľky č. 1 tejto prílohy. Počet kontrolovaných spotrebiteľských balení v prvom kroku podľa tabuľky č. 1 sa rovná rozsahu prvého výberu podľa preberacieho plánu.

2.1.1.2. Ak počet chybných kusov spotrebiteľských balení zistených v prvom výbere

1. je menší alebo sa rovná prvému kritériu prijatia, dávka spotrebiteľských balení sa považuje za vyhovujúcu na účely tejto kontroly skutočného obsahu,
2. je väčší alebo sa rovná prvému kritériu zamietnutia, dávka spotrebiteľských balení sa zamietne,
3. sa nachádza medzi prvým kritériom prijatia a prvým kritériom zamietnutia, kontroluje sa v druhom kroku druhý výber, ktorého rozsah je uvedený v preberacom pláne.

2.1.1.3. Chybné kusy spotrebiteľských balení z prvého a druhého výberu sa spočítajú. Ak súčet chybných kusov spotrebiteľských balení je

1. menší alebo sa rovná druhému kritériu prijatia, dávka spotrebiteľských balení sa považuje za vyhovujúcu na účely tejto kontroly skutočného obsahu,
2. väčší alebo sa rovná druhému kritériu zamietnutia, dávka spotrebiteľských balení sa zamietne.

Tabuľka č. 1

|  |  |  |  |  |  |
| --- | --- | --- | --- | --- | --- |
| **Počet kusov v dávke** | **Výbery** | | | **Počet chybných kusov** | |
| **Poradie,** | **Počet** | **Súhrnný počet** | **Kritérium** | **Kritérium** |
| **krok** | **kusov** | **kusov** | **prijatia** | **zamietnutia** |
| 100 - 500 | prvý | 30 | 30 | 1 | 3 |
|  | druhý | 30 | 60 | 4 | 5 |
| 501 - 3 200 | prvý | 50 | 50 | 2 | 5 |
|  | druhý | 50 | 100 | 6 | 7 |
| 3 201 a viac | prvý | 80 | 80 | 3 | 7 |
|  | druhý | 80 | 160 | 8 | 9 |

2.1.2 Deštruktívna skúška

2.1.2.1 Deštruktívna skúška sa vykonáva podľa preberacieho plánu s jedným výberom podľa tabuľky č. 2 tejto prílohy a používa sa len pri dávke 100 kusov spotrebiteľských balení a viac. Počet kontrolovaných spotrebiteľských balení je 20.

2.1.2.2 Ak počet chybných kusov spotrebiteľských balení zistených vo výbere je

1. menší alebo sa rovná kritériu prijatia, dávka spotrebiteľských balení sa považuje za vyhovujúcu na účely tejto kontroly skutočného obsahu,
2. väčší alebo sa rovná kritériu zamietnutia, dávka spotrebiteľských balení sa zamietne.

Tabuľka č. 2

|  |  |  |  |
| --- | --- | --- | --- |
| **Počet kusov v dávke** | **Počet kusov vo výbere** | **Počet chybných kusov** | |
| **Kritérium prijatia** | **Kritérium zamietnutia** |
| akýkoľvek počet ≥ 100 | 20 | 1 | 2 |

2.2 Kontrola priemerného skutočného obsahu jednotlivých spotrebiteľských balení  
vo výbere

2.2.1 Dávka spotrebiteľských balení sa považuje za vyhovujúcu na účely tejto kontroly skutočného obsahu, ak výberový priemer



skutočných obsahov *x*i celkového počtu *n* spotrebiteľských balení vo výbere je väčší ako hodnota

,

kde: *Qn* - menovité množstvo,

*n* - počet spotrebiteľských balení vo výbere určenom na túto kontrolu skutočného obsahu,

*s* - odhad smerodajnej odchýlky skutočných obsahov v dávke spotrebiteľských balení,

*t*(1**-** *α*) Studentov *t* - faktor závislý od počtu stupňov voľnosti *ν* = *n* **-** 1 a pravdepodobnosti (1 **-** *α*) = 0,995.

### 2.2.2 Ak *x*i je nameraná hodnota skutočného obsahu *i*-teho kusu spotrebiteľského balenia výberu rozsahu *n*, potom výberový priemer skutočného obsahu nameraných hodnôt sa vypočíta podľa rovnice

.

2.2.3 Odhad smerodajnej odchýlky *s* skutočného obsahu sa vypočíta

1. suma štvorcov nameraných hodnôt

,

1. štvorec sumy nameraných hodnôt

,

,

1. korigovaný súčet

,

1. odhad rozptylu

,

1. odhad smerodajnej odchýlky skutočného obsahu

.

2.2.4. Kritérium prijatia alebo zamietnutia dávok spotrebiteľských balení skúšaných pri tejto kontrole skutočného obsahu

2.2.4.1. Kritérium nedeštruktívneho skúšania

Tabuľka č. 3

|  |  |  |  |
| --- | --- | --- | --- |
| **Počet kusov v dávke** | **Počet kusov vo výbere** | **Kritérium** | |
| **prijatia** | **zamietnutia** |
| od 100 do 500 vrátane | 30 |  |  |
| > 500 | 50 |  |  |

2.2.4.2. Kritérium deštruktívneho skúšania

Tabuľka č. 4

|  |  |  |  |
| --- | --- | --- | --- |
| **Počet kusov v dávke** | **Počet kusov vo výbere** | **Kritérium** | |
| **prijatia** | **zamietnutia** |
| akýkoľvek počet ≥ 100 | 20 |  |  |

3. Kritérium porovnania účinnosti použitej kontroly skutočného obsahu vo vzťahu k referenčnej metóde štatistickej kontroly skutočného obsahu

3.1 Kritérium kontroly skutočného obsahu každého spotrebiteľského balenia vo výbere

3.1.1 Použitý preberací plán sa považuje za porovnateľný s preberacím plánom uvedeným  
v tejto prílohe vtedy, ak súradnica na vodorovnej osi zodpovedajúca bodu 0,1 na zvislej osi operatívnej charakteristiky použitého plánu (pravdepodobnosť prijatia  
dávky spotrebiteľských balení = 0,10) sa odlišuje o menej než 15 % od súradnice na vodorovnej osi príslušného bodu operatívnej charakteristiky preberacieho plánu uvedeného v tejto prílohe.

3.2 Kritérium kontroly priemerného skutočného obsahu jednotlivých spotrebiteľských balení vo výbere

3.2.1 Použitý preberací plán sa považuje za porovnateľný s preberacím plánom uvedeným  
v tejto prílohe vtedy, ak súradnica na vodorovnej osi zodpovedajúca bodu 0,1 na zvislej osi operatívnej charakteristiky použitého plánu (pravdepodobnosť prijatia  
dávky spotrebiteľských balení = 0,10) sa odlišuje o menej než 0,05 od súradnice na vodorovnej osi príslušného bodu operatívnej charakteristiky preberacieho plánu uvedeného v tejto prílohe, pričom na vodorovnej osi operatívnej charakteristiky je hodnota , kde *m* je skutočná stredná hodnota obsahu spotrebiteľského balenia v dávke.

**Príloha č. 3 k vyhláške č. .../2018 Z. z.**

**RADY MENOVITÝCH MNOŽSTIEV URČITÝCH VÝROBKOV V SPOTREBITEĽSKOM BALENÍ**

1. **Určité výrobky v spotrebiteľskom balení predávané podľa objemu (množstvo v ml)**

Tabuľka č. 1

|  |  |
| --- | --- |
| **Tiché víno** | V intervale od 100 ml do 1 500 ml len týchto 8 menovitých množstiev:  (100; 187; 250; 375; 500; 750; 1000; 1 500) ml. |
| **Žlté víno** | V intervale od 100 ml do 1 500 ml len toto 1 menovité množstvo:  620 ml. |
| **Šumivé víno** | V intervale od 125 ml do 1 500 ml len týchto 5 menovitých množstiev:  (125; 200; 375; 750; 1 500) ml. |
| **Likérové víno** | V intervale od 100 ml do 1 500 ml len týchto 7 menovitých množstiev:  (100; 200; 375; 500; 750; 1000; 1 500) ml. |
| **Aromatizované víno** | V intervale od 100 ml do 1 500 ml len týchto 7 menovitých množstiev:  (100; 200; 375; 500; 750; 1000; 1 500) ml. |
| **Liehoviny** | V intervale od 100 ml do 2 000 ml len týchto 9 menovitých množstiev:  (100; 200; 350; 500; 700; 1000; 1 500; 1 750; 2 000) ml. |

1. **Vymedzenia určitých výrobkov v spotrebiteľskom balení**

2.1. Tiché víno.[[3]](#footnote-4))

2.2. Žlté víno, víno s určením pôvodu: „Côtes du Jura“, „Arbois“, „L'Etoile“ a „Château-Chalon“ vo fľašiach, podľa osobitného predpisu.[[4]](#footnote-5))

2.3. Šumivé víno.[[5]](#footnote-6))

2.4. Likérové víno.[[6]](#footnote-7))

2.5. Aromatizované víno.[[7]](#footnote-8))

2.6. Liehoviny.[[8]](#footnote-9))

**Príloha č. 4 k vyhláške č. .../2018 Z. z.**

**POŽIADAVKY NA KONTROLU SKUTOČNÉHO OBJEMU FĽAŠE AKO ODMERNEJ NÁDOBY**

1. Aby bolo možné za predpokladu bežných neistôt pri plnení merať skutočný objem fľaše ako odmernej nádoby s dostatočne malou neistotou a najmä s neistotou požadovanou v   
   § 5 ods. 6 vyhlášky, fľaša ako odmerná nádoba spĺňa požiadavku najväčšej dovolenej chyby.

Tabuľka č. 1

|  |  |  |  |
| --- | --- | --- | --- |
| **Menovitý objem fľaše ako odmernej nádoby *V*n v ml** | | **Najväčšia dovolená chyba** | |
| **v % z *V*n** | **v ml** |
| od 50 | do 100 | - | ± 3 |
| od 100 | do 200 | ± 3 | - |
| od 200 | do 300 | - | ± 6 |
| od 300 | do 500 | ± 2 | - |
| od 500 | do 1000 | - | ± 10 |
| od 1000 | do 5000 | ± 1 | - |

1. Najväčšia dovolená chyba celkového objemu fľaše ako odmernej nádoby je rovnaká ako najväčšia dovolená chyba zodpovedajúceho menovitého objemu fľaše ako odmernej nádoby.
2. Rozšírená neistota merania skutočného objemu fľaše ako odmernej nádoby je menšia ako jedna pätina najväčšej dovolenej chyby alebo sa rovná jednej pätine najväčšej dovolenej chyby, ktorá zodpovedá menovitému objemu fľaše ako odmernej nádoby.
3. Skutočný objem fľaše ako odmernej nádoby sa kontroluje určením množstva vody pri teplote 20 °C, ktoré fľaša ako odmerná nádoba skutočne obsahuje, ak je naplnená po hladinu zodpovedajúcu menovitému objemu fľaše ako odmernej nádoby. Kontrolu skutočného objemu fľaše ako odmernej nádoby je možné vykonať aj nepriamo, a to metódou, ktorá dosahuje rovnakú účinnosť ako metóda uvedená v prvej vete.
4. Štatistická kontrola fliaš ako odmerných nádob sa vykonáva podľa prijatých metód kontroly kvality. Jej účinnosť má byť porovnateľná s účinnosťou kontroly vykonanej referenčnou metódou štatistickej kontroly skutočného objemu fľaše ako odmernej nádoby uvedenej v prílohe č. 5.

**Príloha č. 5 k vyhláške č. .../2018 Z. z.**

**REFERENČNÉ METÓDY ŠTATISTICKEJ KONTROLY SKUTOČNÉHO OBJEMU FĽAŠE AKO ODMERNEJ NÁDOBY**

1. Metódy výberu
   1. Dávka fliaš ako odmerných nádob, ktorá má byť kontrolovaná, obsahuje fľaše ako odmerné nádoby toho istého vzoru a toho istého výrobcu. Veľkosť dávky fliaš ako odmerných nádob zodpovedá hodinovej produkcii.
   2. Ak výsledok kontroly skutočného objemu fľaše ako odmernej nádoby z dávky fliaš ako odmerných nádob zodpovedajúcej hodinovej produkcii nie je uspokojivý, je možné vykonať druhú kontrolu skutočného objemu fľaše ako odmernej nádoby na základe
      1. výberu z dávky fliaš ako odmerných nádob zodpovedajúcej dlhšiemu času produkcie alebo
      2. výsledkov zaznamenaných na kontrolných kartách výrobcu, ak sa prevádzková kontrola výroby fliaš ako odmerných nádob vykonáva postupom oznámeným Úradu pre normalizáciu, metrológiu a skúšobníctvo Slovenskej republiky.
   3. Počet fliaš ako odmerných nádob vo výbere je 35 alebo 40 v závislosti od toho, ktorá z dvoch metód spracovania výsledkov uvedených v treťom bode sa použije.
2. Meranie skutočného objemu fľaše ako odmernej nádoby vo výbere.
   1. Každá fľaša ako odmerná nádoba sa odváži prázdna. Naplní sa vodou s teplotou   
      20 °C známej hustoty až po hladinu zodpovedajúcu použitej metóde kontroly skutočného objemu fľaše ako odmernej nádoby. Po naplnení sa fľaša ako odmerná nádoba odváži. Kontrola skutočného objemu fľaše ako odmernej nádoby sa vykoná vhodným druhom určeného meradla s vhodným rozsahom alebo vhodným druhom povinne kalibrovaného meradla s vhodným rozsahom, ak na meranie nie je určené meradlo.
3. Spracovanie výsledkov
   1. Metóda smerodajnej odchýlky s počtom 35 fliaš ako odmerných nádob vo výbere
      1. Vypočíta sa:
         1. Výberový priemer skutočných objemov fliaš ako odmerných nádob *x*i vo výbere podľa bodu 3.1.4.
         2. Odhad smerodajnej odchýlky *s*  skutočných objemov fliaš ako odmerných nádob *x*i v dávke podľa bodu 3.1.5.
      2. Vypočíta sa:
         1. Horná hranica *T*s: súčet vyznačeného menovitého objemu fľaše ako odmernej nádoby a najväčšej dovolenej chyby fľaše ako odmernej nádoby zodpovedajúcej tomuto menovitému objemu fľaše ako odmernej nádoby.
         2. Dolná hranica *T*i: rozdiel medzi vyznačeným menovitým objemom fľaše ako odmernej nádoby a najväčšou dovolenou chybou fľaše ako odmernej nádoby zodpovedajúcou tomuto menovitému objemu fľaše ako odmernej nádoby.
      3. Kritérium prijatia:

3.1.3.1 Dávka fliaš ako odmerných nádob sa považuje za vyhovujúcu požiadavkám tejto vyhlášky, ak hodnota a hodnota *s* súčasne vyhovujú týmto trom nerovnostiam:

,

,

,

kde: *k* = 1,57 a *F* = 0,266.

* + 1. Výpočet výberového priemeru skutočných objemov fliaš ako odmerných nádob a odhadu smerodajnej odchýlky *s* skutočných objemov fliaš ako odmerných nádob z 35 fliaš ako odmerných nádob vo výbere, kde odhad smerodajnej odchýlky skutočných objemov fliaš ako odmerných nádob je druhá odmocnina z odhadu rozptylu dávky fliaš ako odmerných nádob

1. suma z 35 meraní skutočných objemov fliaš ako odmerných nádob :

,

1. výberový priemer skutočných objemov fliaš ako odmerných nádob z 35 meraní:

,

3.1.5 Odhad smerodajnej odchýlky *s* skutočných objemov fliaš ako odmerných nádob sa vypočíta

1. suma štvorcov z 35 meraní:

,

1. štvorec sumy z 35 meraní:

,

,

1. korigovaný súčet:

,

1. odhad rozptylu:

,

1. odhad smerodajnej odchýlky skutočných objemov fliaš ako odmerných nádob:

.

* 1. Metóda priemerného rozpätia s počtom 40 fliaš ako odmerných nádob vo výbere
     1. Vypočíta sa
        1. Výberový priemer skutočných objemov fliaš ako odmerných nádob *x*i vo výbere podľa bodu 3.2.4.1.
        2. Priemerné rozpätie skutočných objemov fliaš ako odmerných nádob *x*i vo výbere podľa bodu 3.2.4.2.
     2. Vypočíta sa:
        1. Horná hranica *T*s: súčet vyznačeného menovitého objemu fľaše ako odmernej nádoby a najväčšej dovolenej chyby fľaše ako odmernej nádoby zodpovedajúcej tomuto menovitému objemu fľaše ako odmernej nádoby,
        2. Dolná hranica *T*i: rozdiel medzi vyznačeným menovitým objemom fľaše ako odmernej nádoby a najväčšou dovolenou chybou fľaše ako odmernej nádoby zodpovedajúcou tomuto menovitému objemu fľaše ako odmernej nádoby.
     3. Kritérium prijatia:

3.2.3.1 Dávka fliaš ako odmerných nádob sa považuje sa vyhovujúcu požiadavkám tejto vyhlášky, ak hodnota a hodnota súčasne vyhovujú týmto trom nerovnostiam:

,

,

,

kde *k*’ = 0,668 a *F*‘ = 0,628.

* + 1. Výpočet výberového priemeru skutočných objemov fliaš ako odmerných nádob a priemerného rozpätia skutočných objemov fliaš ako odmerných nádob zo 40 fliaš ako odmerných nádob vo výbere.
       1. Postup výpočtu hodnoty:

1. suma zo 40 meraní skutočných objemov fliaš ako odmerných nádob:

,

1. výberový priemer skutočných objemov fliaš ako odmerných nádob zo 40 meraní:

.

* + - 1. Postup výpočtu hodnoty

1. Rozpätie skutočných objemov fliaš ako odmerných nádob sa vypočíta delením výberu v chronologickom poradí, čím vznikne 8 podvýberov, pričom v každom z nich je 5 fliaš ako odmerných nádob.
2. Vypočíta sa rozpätie skutočných objemov fliaš ako odmerných nádob v každom podvýbere, t. j. rozdiel medzi skutočným objemom najväčšej a najmenšej z piatich fliaš ako odmerných nádob v podvýbere; získa sa tak 8 rozpätí skutočných objemov fliaš ako odmerných nádob: R1; R2; …. ; R8.
3. Vypočíta sa suma rozpätí skutočných objemov fliaš ako odmerných nádob z 8 podvýberov:


.

1. Vypočíta sa priemerné rozpätie skutočných objemov fliaš ako odmerných nádob:

.

**Príloha č. 6 k vyhláške č. .../2018 Z. z.**

**TVAR ZNAČKY „e“**



**Príloha č. 7 k vyhláške č. .../2018 Z. z.**

**Zoznam preberaných právne záväzných aktov Európskej únie**

1. Smernica Rady 75/107/EHS z 19. decembra l974 o aproximácii právnych predpisov členských štátov týkajúcich sa fliaš používaných ako odmerné nádoby (Mimoriadne vydanie Ú. v. EÚ, kap. 3/zv. 2).
2. Smernica Rady 76/211/EHS z 20. januára 1976 o aproximácii právnych predpisov členských štátov týkajúcich sa plnenia určitých spotrebiteľsky balených výrobkov podľa hmotnosti alebo objemu (Mimoriadne vydanie Ú. v. EÚ, kap. 13/zv. 3) v znení smernice Komisie 78/891/EHS z 28. septembra 1978 (Mimoriadne vydanie Ú. v. EÚ,   
   kap. 13/zv.3).
3. Smernica Európskeho parlamentu a Rady 2007/45/ES z 5. septembra 2007, ktorou   
   sa stanovujú pravidlá pre menovité množstvá spotrebiteľsky balených výrobkov, zrušujú sa smernice Rady 75/106/EHS a 80/232/EHS a ktorou sa mení a dopĺňa smernica Rady 76/211/EHS (Ú. v. EÚ L 247, 21. 9. 2007).

1. ) Nariadenie vlády č. 46/2009 Z. z. ktorým sa ustanovujú požiadavky na aerosólové rozprašovače v znení neskorších predpisov. [↑](#footnote-ref-2)
2. )Napríklad zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov, vyhláška Ministerstva pôdohospodárstva a rozvoja vidieka Slovenskej republiky č. 2/2014 Z. z. o jedlom obilí a mlynských výrobkoch z obilia. [↑](#footnote-ref-3)
3. ) Nariadenie Rady (ES) č. 479/2008 zo dňa 29. apríla 2008 o spoločnej organizácii trhu s vínom, ktorým sa menia a dopĺňajú nariadenia (ES) č. 1493/1999, č. 1782/2003, č. 1290/2005, č. 3/2008 a zrušujú nariadenia (EHS) č. 2392/86 a (ES) č. 1493/1999 (Ú. v. EÚ L 148, 6. 6. 2008). [↑](#footnote-ref-4)
4. ) Príloha I bod 3 nariadenia Komisie (ES) č. 753/2002 zo dňa 29. apríla 2001, ktorým sa stanovujú určité pravidlá uplatňovania nariadenia Rady (ES) č. 1493/1999, pokiaľ ide o popis, označovanie, prezentáciu a ochranu určitých vinárskych výrobkov (Mimoriadne vydanie Ú. v. EÚ, kap. 3/zv. 35) v platnom znení. [↑](#footnote-ref-5)
5. ) Príloha IV body 4 až 9 nariadenia Rady (ES) č. 479/2008 (Ú. v. EÚ L 148, 6. 6. 2008). [↑](#footnote-ref-6)
6. ) Príloha IV bod 3 nariadenia Rady (ES) č. 479/2008 (Ú. v. EÚ L 148, 6. 6. 2008). [↑](#footnote-ref-7)
7. ) Čl. 2 ods. 1 písm. a) nariadenia Rady (EHS) č. 1601/91 zo dňa 10. júna 1991, ktorým sa stanovujú všeobecné pravidlá definície, opisu a ponuke aromatizovaných vín, aromatizovaných nápojov na báze vína a aromatizovaných kokteilov z aromatizovaných vínnych produktov (Mimoriadne vydanie Ú. v. EÚ, kap. 3/zv. 11) v platnom znení. [↑](#footnote-ref-8)
8. ) Čl. 2 ods. 1 nariadenia Európskeho parlamentu a Rady (ES) č. 110/2008 zo dňa 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ L 39, 13. 2. 2008). [↑](#footnote-ref-9)